Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: a 21/1998. (IV. 22.) BM rendelethez
Paragraph Index: 108

d) Végrehajtó szervei a Szabályzat 2. pont c) alpontjában megnevezett szervek gazdálkodó szervezeteinek műszaki, illetve anyagi, üzemeltetési és fenntartási osztályai, alosztályai, csoportjai, valamint a gazdálkodó alegységeknél a szolgálatvezető, továbbá a hivatásos önkormányzati tűzoltóságoknál a technikai, anyagi, pénzügyi előadó — gondoskodik az igényjogosultak felszereléséről, az alegységek megfelelő színvonalú ellátottságáról, illetve a raktári készletek állagmegóvásáról, valamint a leszerelők elszámoltatásáról; — összeállítja a központi beszerzés körébe tartozó ruházati termékek igénybejelentéseit; — a működési szabályzatnak megfelelően irányítja, illetve ellenőrzi a saját üzemeltetésű egyenruházati bolt tevékenységét; — a BM OKF-től folyamatosan igényli a saját üzemeltetésű egyenruházati bolt működéséhez szükséges egyenruházati és felszerelési cikkeket; 1998/33. szám — rendszeresen (de évente legalább egyszer) ellenőrzi a személyi állomány öltözködési színvonalát, az illetékes szolgálati parancsnokokkal együttműködve bejelentett vagy meglepetésszerű ruhaszemléket tart, és szükség esetén javaslatot tesz parancsnoki intézkedésekre; — ellátja a helyi beszerzéseket és a központi beszerzési hatáskörbe tartozó ruházati termékek felvételezését; — ellenőrzi az illetékességi körébe tartozó egyenruházati cikkeket készítő méretes telephelyek működését, valamint az anyag- és árukészletet; — ellenőrzi az igényjogosultak öltözködési színvonalát; — a 12/1996. BM utasításban meghatározottak alapján végrehajtja a minősített időszaki készletekkel kapcsolatos tervezési, biztosítási és gazdálkodási feladatokat, továbbá a minősített időszaki feladatok végrehajtására történő felkészülést; — ellátja a ruházati anyaggazdálkodással összefüggő adminisztratív és belső ellenőrzési teendőket. II. Fejezet A ruházati szakszolgálattal kapcsolatos általános személyi követelmények és felelősségi elvek

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes